Ehdotus Euroopan parlamentin ja neuvoston päätökseksi tiettyjen lisäaineiden käyttöön tiettyjen elintarvikkeiden tuotannossa liittyvää kieltoa koskevan kansallisen lainsäädännön pitämisestä voimassa



Virallinen lehti nro C 134 , 01/06/1995 s. 0020



Ehdotus Euroopan parlamentin ja neuvoston päätökseksi tiettyjen lisäaineiden käyttöön tiettyjen elintarvikkeiden tuotannossa liittyvää kieltoa koskevan kansallisen lainsäädännön pitämisestä voimassa (95/C 134/10) KOM(95) 126 lopull. - 95/0085(COD) (Komission esittämä 19 päivänä huhtikuuta 1995) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (1), sellaisena kuin se on muutettuna direktiivillä 94/34/EY (2), ja erityisesti sen 3 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa tarkoitettua menettelyä, sekä katsovat, että lisäaineita koskevat yhdenmukaistamissäännöt eivät saisi vaikuttaa jäsenvaltioiden 1 päivänä tammikuuta 1992 voimassa olevien sellaisten säännösten soveltamiseen, jotka kieltävät tiettyjen lisäaineiden käytön tietyissä erityiselintarvikkeissa, joita pidetään perinteisinä ja valmistetaan niiden alueella, perinteisinä pidettyjen elintarvikkeiden luettelo on laadittava jäsenvaltioiden komissiolle ennen 1 päivää heinäkuuta 1994 tekemien ilmoitusten perusteella; on kuitenkin tarpeen ottaa huomioon uusien jäsenvaltioiden tämän päivämäärän jälkeen toimittamat ilmoitukset, yleisesti ottaen tämän päätöksen tavoitteena ei kuitenkaan ole määritellä elintarvikkeiden perinteistä luonnetta; tämä perinteinen luonne ei varsinkaan saisi ilmetä ainoastaan lisäaineiden käyttökieltona näissä elintarvikkeissa, on kuitenkin otettava huomioon tammikuun 1 päivänä 1992 voimassa olevan kansallisen lainsäädännön tiettyjen lisäaineluokkien käyttöä koskevan kiellon merkitys elintarvikkeiden tuotantomenetelmälle; tällaisen tuotantotavan erityispiirteet olisi otettava huomioon; olisi otettava huomioon näitä elintarvikkeita ja niiden kuluttajia koskevat hyvät kauppatavat, jotta voitaisiin antaa lupa pitää tiettyjen lisäaineluokkien käyttökielto voimassa, sellaisen tuotteen kuvaus perinteiseksi, jonka osalta jäsenvaltio pitäisi voimassa kansallisen lainsäädäntönsä, ei saa haitata alkuperänimityksiä ja erityisluonteesta annettuja todistuksia koskevien asetusten (ETY) N:o 2081/92 (3) ja N:o 2082/92 (4) säännösten soveltamista, direktiivissä 89/107/ETY ja sen täytäntöönpanodirektiiveissä säädetään, että lisäaineet eivät saa olla haitallisia kansanterveydelle; sen vuoksi kansanterveyteen liittyvät perusteet eivät oikeuta tiettyjen lisäaineiden käyttökieltoa tietyissä perinteisinä pidetyissä erityiselintarvikkeissa, tiettyjen lisäaineiden käyttökielto ei saa aiheuttaa muiden samaan luokkaan, sellaisena kuin se on mainittu direktiivin 89/107/ETY liitteessä I, kuuluvien lisäaineiden syrjintää eikä näin haitata yhteisössä tapahtuvaa yhdenmukaistamista, avoimuuden vuoksi olisi vahvistettava tiettyjen lisäaineluokkien tiettyjä elintarvikeluokkia koskevat käyttökiellot, joita jäsenvaltiot voivat pitää voimassa direktiivissä 89/107/ETY sekä sen erityisdirektiiveissä 94/35/EY (5), 94/36/EY (6), ja 95/. . ./EY säädetystä poiketen, ja sijoittautumisvapaus ja tavaroiden vapaa liikkuvuus eivät saa vaarantua kansallisen lainsäädännön myönnetyn voimassapitämisoikeuden eikä mahdollisten nämä tuotteet muista vastaavista elintarvikkeista erottavien päällysmerkintöjä koskevien säännösten takia; sen vuoksi muiden kuin perinteisinä pidettyjen vastaavien elintarvikkeiden vapaata liikkuvuutta, markkinoille saattamista ja valmistusta on kaikissa jäsenvaltioissa pidettävä yllä perustamissopimuksen määräysten mukaisesti, OVAT PÄÄTTÄNEET SEURAAVAA: 1 artikla Liitteessä luetelluilla jäsenvaltioilla on direktiivin 89/107/ETY 3 a artiklan nojalla, sellaisena kuin se on muutettuna direktiivillä 94/34/EY, ja siinä eritellyin edellytyksin lupa pitää voimassa lainsäädäntönsä, joka koskee lisäaineluokkien käyttökieltoa vastaavien mainitussa liitteessä lueteltujen elintarvikkeiden tuotannossa. Tätä päätöstä sovelletaan sanotun kuitenkaan rajoittamatta asetusten (ETY) N:o 2081/92 ja (ETY N:o 2082/92 soveltamista. 2 artikla Tämä päätös on osoitettu kaikille jäsenvaltioille. (1) EYVL N:o L 40, 11.2.1989, s. 27 (2) EYVL N:o L 237, 10.9.1994, s. 1 (3) EYVL N:o L 208, 24.7.1992, s. 1 (4) EYVL N:o L 208, 24.7.1992, s. 9 (5) EYVL N:o L 237, 10.9.1994, s. 3 (6) EYVL N:o L 237, 10.9.1994, s. 13 LIITE TAULUKKO TUOTTEISTA, JOIDEN OSALTA KYSEISET JÄSENVALTIOT VOIVAT PITÄÄ VOIMASSA TIETTYJEN LISÄAINELUOKKIEN KIELLON >TAULUKON PAIKKA>